b'\n_START_ARTICLE_\nPatruljiranje\n_START_SECTION_\nVoja\xc5\xa1ko patruljiranje\n_START_PARAGRAPH_\nPri voja\xc5\xa1kem patruljiranju gre za zagotavljanje varnosti enotam na terenu, potrebno pa jo je lo\xc4\x8devati od izvidovanja. Patruljiranje se lahko izvaja na zasedenem obmo\xc4\x8dju ali za sovra\xc5\xbenikovimi \xc4\x8drtami. Izvaja se lahko pe\xc5\xa1, na smu\xc4\x8deh ali s posebnimi kopenskimi, zra\xc4\x8dnimi ali vodnimi vozili. Pri patruljiranju se po navadi uporablja manj\xc5\xa1e \xc5\xa1tevilo vojakov, oboro\xc5\xbeitev pa je prilagojena terenu in na\xc4\x8dinu na katerega se izvaja.\n_START_SECTION_\nPolicijsko patruljiranje\n_START_PARAGRAPH_\nPri policijskem delu se patruljiranje izvaja predvsem tam, kjer je zaradi varnostne problematike potrebna ve\xc4\x8dja navzo\xc4\x8dnost policistov. Policijske patrulje so po navadi sestavljene iz dveh policistov, ki delo opravljata pe\xc5\xa1, s policijskim vozilom, na konjih ali kolesih, posebno pozornost pa namenjata okolici in posameznikom ter informacije posredujeta obve\xc5\xa1\xc4\x8devalno-komunikacijskemu centru. Ob\xc4\x8dasno se v patruljo vklju\xc4\x8di tudi vodnike slu\xc5\xbebenih psov.'